Valmieras Kultūras centrs

"Lielais blieziens" Valmierā
2023-08-26 12:00 - 2023-08-27 03:00 (Europe/Helsinki) | Valmieras estrāde, Dīvaliņa iela 10A, Valmiera, Latvija
Lielais blieziens Valmierā!
Aktivitātes bērniem, atrakcijas un spēles!
Tiktok skatuve, kur dziedošie Tiktokeri cīnīsies par žūrijas un skatītāju simpātijas titulu!
Uz vienas skatuves 19 stundu garumā estrādi satricinās visiem zināmi hīti no virknes pazīstamu mūziķu, kas vienaldzīgu neatstās nevienu.
Sākam jau 10.00 no rīta ar koncertu un programmu bērniem, mazos viesus priecēs animatori, atrakcijas un Kristīnes Šomases un Sabīnes Berezinas koncerts.
Ap pusdienas laiku startēs Tiktok skatuve ar noteikti tevis redzētiem izpildītājiem telefonā populārākajā aplikācijā pasaulē, nāc un balso par savu favorītu, jo tieši skatītāji noteiks, kurš uzvarēs saņemot visvairāk sirdis uz īstas skatuves!
Pēc plkst 15.00 sāksies Latvijā pazīstamu un mīlētu mākslinieku, grupu uzstāšanās, kas ar īsām pauzēm, kurās jūs izklaidēs DJ Roberts Lejasmeijers, turpināsies līdz pat 5.00 no rīta.
Lielajā bliezienā Valmierā 2023 uzstājas:
Singapūras Satīns
Tranzīts
Apvedceļš
Riga Reggae
Z-Scars
Rassell & Sabīne Berezina
Patrisha
DJ Roberts Lejasmeijers
Vakara vadītājs – Intars Rešetins!
Visu pasākuma laiku darbosies kafejnīcas un bāri ar plašā izvēlē siltām un aukstām uzkodām, dzērieniem, atspirdzinošiem kokteiļiem, saldumu un našķu pils ar cukurvati, popkornu, saldējuma kokteiļiem varavīksnes krāsās u.c gardumi, īsts piedzīvojums mazajiem!
Lielais Blieziens piedāvā – Bezmaksas ieeja:
Bērniem līdz 11 g. (uzrādot personu apliecinošu dokumentu)
26. un 27. augusta jubilāriem (uzrādot personu apliecinošu dokumentu)
1. un 2. grupas invalīdiem (uzrādot derīgu apliecību un personu apliecinošu dokumentu)

Erudīcijas spēle "Zini! Mini! Uzzini!"
2023-08-23 19:00 - 21:15 | Kokmuižas pils kompleksā
Erudīcijas spēles “Zini! Mini! Uzzini!” sezonas noslēdzošā spēle augustā jau pavisam drīz!
Sakarā ar lielo dalībnieku interesi un ierobežoto komandu skaitu, ko varam uzņemt spēlē, izsludinām konkrētu laiku, kurā sāksies pieteikšanās – 9. augustā plkst. 13.00.
Spēle 23. augustā plkst. 19.00 pie Kokmuižas parkā!
Piesakies un izlasi noteikumus – www.ziniminiuzzini.lv
Lai spēle būtu patīkamāka, aicinām līdzi ņemt savus iecienītākos našķus un dzērienus.
Sezonas galveno balvu – braucienu uz Briseli nodrošina Eiropas Parlamenta deputāte Inese Vaidere.
Spēles 2023.gada sezonā atbalsta Valmieras 5.vidusskola un Valmieras Kultūras centrs.
Uz tikšanos spēlē!

Koncertsērija “Augusta debesīs” ar Shipsea, Laimu Jansoni un Miķeli Putniņu
2023-08-20 18:00 - 19:30 | Neikenkalna dabas koncertzāle Dikļos
20.augustā plkst. 18.00 Neikenkalna dabas koncertzālē Dikļos izskanēs noskaņu koncerts “Augusta debesīs”, kurā muzikālos stāstus stāstīs ģitārists, solists un dziesmu autors Miķelis Putniņš no grupas “Ezeri”, koklētāja un etnomuzikoloģe Laima Jansone un mūziķis Jānis Šipkēvics.
Noskaņu koncertsērija “Augusta debesīs” ir tradicionāls notikums Dikļos, kas šogad notiks jau ceturto reizi, un kas godina režisoru Uģi Brikmani un viņa vērtības, uzturot kopīgo kultūras mantojumu Dziesmu svētku šūpuļvietā.
“Ļaudis ir aicināti uz vieglu un patriotisku noskaņu koncertu, kurā savijas virtuozas improvizācijas ar melodiskām dziesmām, un tas viss ar skatu “Augusta debesīs”. Uģis Brikmanis ir tas, kurš loloja un cēla Neikena dabas koncertzāli no jauna, bet mēs turpināsim to ievizēt un ieskandināt. Dikļi ir vieta, kurā ļaudis pulcējušies pirmajiem Dziedāšanas svētkiem, vieta, caur kuru modusies tautas apziņa, un šobrīd mums aizvien vairāk ir jāizkopj savas vērtības,” stāsta koncerta mākslinieciskā vadītāja Laima Jansone.
Par koncerta tituldziesmu izvēlēta Imanta Ziedoņa un Renāra Kaupera, Raimonda Tiguļa un Laimas Jansones “Augusta debesīs”. Koncertā skanēs gan latviešu tautas dziesmas, gan mūziķa Jāņa Šipkēvica autordarbi un Laimas Jansones kokles.
Uģis Brikmanis bija režisors visiem lielajiem pasākumiem, kuri notika Neikenkalna dabas koncertzālē: “Pirmajiem Dziedāšanas svētkiem – 150!”, folkloras festivāliem “Baltica”, deju uzvedumam “No zobena saule lēca”, kas pirmo uzvedumu dabā piedzīvoja tieši Dikļos, Dziesmu svētku modelēšanas koncertam. Viņš ticēja, ka laba mūzika, labi vārdi, vienošanās kopīgā dejā ir
veids, kā atklāt kultūrvēsturisko, leģendām apvīto vietu patieso dabu.
2020.gadā dabas koncertzālē tika uzstādīta spoguļtērauda piemiņas plāksne “Vēstule no Uģa”, kas reizē ir arī vēstījums no Brikmaņa. Plāksnes spogulis simbolizē viņa gaismas ceļa ideju, kas ik dienu iet kopā ar tautu un ik reizi, kad Neikenkalna dabas koncertzālē norisināsies pasākumi, Brikmaņa paustajos vārdos spoguļosies koristu un dejotāju tautas tērpu raksti, tā mūžīgi turpinot viņa ideju.
Plāksnes autors ir mākslinieks Ivars Mailītis, un tās izgatavošana finansēta no ienākumiem, kas gūti no pirmā koncerta “Augusta debesīs” biļešu pārdošanas.
Kā zināms, Uģis Brikmanis aizgāja mūžībā 2018. gada augustā.
Biļetes “Biļešu Paradīze” kasēs un pasākuma norises dienā Dikļos, Neikenkalna dabas koncertzālē. Pirmās 100 biļetes: 12 EUR, vēlāk un pasākuma norises dienā – 15 EUR. Biļetes: https://www.bilesuparadize.lv/lv/event/130047

Brīvdabas kino vakars Valmiermuižas parkā. Filma "Māsas"
2023-08-17 21:00 - 23:00 | Valmiermuižas parks
17. augustā plkst. 21.00 Valmiermuižas parkā notiks brīvdabas kino vakars. Tajā tiks demonstrēta Lindas Oltes filma “Māsas”. Pirms kino seansa norisināsies tikšanās ar filmas pārstāvjiem.

Sociāla ģimenes drāma “Māsas” stāsta par bērnunamā uzaugušām māsām Anastasiju un Diānu, kurām rodas iespēja tikt adoptētām amerikāņu ģimenē. Filmas galvenā varone ir dumpinieciskā Anastasija, kura ir pārliecināta, ka viņai nekādi adoptētāji nav vajadzīgi. Kad meitene uzzina savas bioloģiskās mātes Allas atrašanās vietu, Anastasija nolemj darīt visu, lai atjaunotu kontaktu un iemantotu mammas mīlestību.

Lomās – Emma Skirmante, Gerda Aljēna, Katrīna Krēsliņa, Iveta Pole, Elita Kļaviņa u.c.
Režisore un scenārija autore Linda Olte
Operators Aleksandrs Grebņevs
Māksliniece Laura Dišlere
Producenti Matīss Kaža, Una Celma, Dace Siatkovska
Komponists Federico Campana
Kostīmu māksliniece Sieglinde Michaeler
Montāžas režisori Linda Olte, Andris Grants
Skaņu režisors Aleksandrs Vaicahovskis

Pasākumu organizē Valmieras Kultūras centrs sadarbībā ar Valmiermuižas kultūras biedrību un Latvijas Kinematogrāfistu savienību.
Pasākuma apmeklējums bez maksas.

Latvian Voices a cappella festivāls 2023
2023-08-17 10:00 - 2023-08-19 20:00 | Valmiera
17.-19. augustā Valmieru ar vasaras meistarklasēm un septīto a cappella mūzikas festivālu pieskandinās vokālā grupa Latvian Voices. Festivāls ik gadu pulcē ansambļu dziedātājus, mūziķus, pedagogus, individuālos interesentus un a cappella mūzikas cienītājus.
Meistarklases, kā ierasts, vadīs Latvian Voices dalībnieki, īpašu vērību piešķirot tādiem tematiem, kā radošums, mēģinājumu un iedziedāšanās process, skatuves brīvība, balss veselība, ķermeņa, prāta un balss savstarpējā harmonija. Īpašs akcents tiks likts uz vīrieša balsi. Arī visi festivāla viesmākslieki un vieslektori šogad ir vīriešu balss īpašnieki: mūziķis un dziedātājs Shipsea; elpas un balss treneris
Arturas Burke; dziedātāji no vokālajām grupām Midnight Five (Latvija) un ManSound (Ukraina), kuri dalīsies ar savu profesionālo skatījumu un personisko pieredzi ansambļu dziedāšanā.
Festivāla ietvaros notiks vairāki vokālās mūzikas koncerti:
17.augustā plkst.19:00 Valmieras Sv.Sīmaņa baznīcā festivālu ar solo uzstāšanos atklās daudzpusīgi radošā personība- Shipsea. Viņš ir darbojies neskaitāmos, žanriski daudzveidīgos projektos, tai skaitā bijis vokālās grupas Cosmos dalībnieks. Shipsea unikālais balss tembrs un diapozons apvienojumā ar viņam raksturīgo, eksperimentālo oriģinālmūzikas stilu, spēj aizkustināt klausītājus gan Latvijā, gan
ārpus tās.
18.augustā tradiconālo A Cappella Nakti ar brīvdabas koncertu “Akustika” pagalmā plkst.20:00 atvērs vokālā grupa Midnight Five. Grupā dzied pieci jauni, profesionāli mūziķi- Rīgas Doma kora skolas absolventi-, kuri turpina izglītoties skatuves mākslās, un savu dzīves ceļu jau ir cieši savijuši ar koru un vokālo ansambļu mūziku. Grupas repertuārā atrodams gan džezs, gan popmūzika, gan folklora, gan citi vārdā nenosaukti stili. Vakara turpinājumā par a cappella noskaņām rūpēsies DJ Straume.
19.augustā Valmieras Kultūras centrā plkst.18:00 sāksies festivāla Noslēguma koncerts divās daļās. Pirmajā daļā uz skatuves kāps festivāla rīkotāji – Latvian Voices – un visi šī gada meistarklašu dalībnieki. Koncerta otrajā daļā uzstāsies grupa Mansound no Ukrainas. Vokālais sekstets ir dibināts Kijivā 1994.gadā, un 2001.gadā All American Entertainment Awards apbalvošanas ceremonijā
ManSound bija nominēti kā labākā vokālā grupa. Neraugoties uz kara apstākļiem, grupa nav pārstājusi savu skatuves darbību, tādējādi vēršot pasaules uzmanību uz Ukrainā notiekošo.
Latvian Voices ir viena no vien dažām profesionālajām a cappella grupām Baltijā. Ņemot vērā šī mūzikas žanra mazpazīstamību, Latvian Voices sadarbībā ar Valmieras pilsētu ir izvirzījuši mērķi ik vasaru iepazīstināt klausītājus ar a cappella mūzikas daudzveidību un aktualitātēm pasaulē, nodrošinot kvalitatīvus pašmāju mākslinieku un ārzemju grupu koncertus, kā arī rīkojot iedvesmojošas meistarklases a cappella praktizētājiem. Festivāls norisinās dažādās šarmantās Valmieras lokācijas vietās, atklājot šī reģiona un vasaras sezonas burvību.

Asinsdonoru diena Valmierā
2023-08-14 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
14. augustā no plkst. 10.00 līdz 13.00 Valmieras Kultūras centrā Rīgas ielā 10 norisināsies Valsts asinsdonoru centra izbraukums, kur ziedot asinis aicināti visu asinsgrupu donori, jo īpaši 0-!

"Putu paradīze" Valmierā
2023-08-13 15:00 - 18:00 | Valmieras estrāde, Dīvaliņa iela 10A, Valmiera, Latvija
Visneaizmirstamākā bērnu ballīte Putu Paradīze izsludina 2023. gada vasaras sezonas pasākumus. Šovasar atkal viesosimies foršākajās Latvijas pilsētās, kur dāvāsim prieku, jautrību un neaizmirstamas bērnu putu ballītes.
Nepalaid garām nozīmīgāko bērnu pasākumu šovasar! Kā vienmēr, ar dejām putās, piepūšamajām atrakcijām, cukurvati, popkornu, konkursiem, balvām un pasākuma vadītāju no Ķepu Patruļas.
Biļetes pieejamas gan Biļešu serviss, gan pasākuma laikā uz vietas!
https://www.bilesuserviss.lv/lat/biletes/muzika/putu-paradize-84640/

Informācija par pasākumu T: 29656501
www.djgunchs.lv

Grupas "Zodiaks" atgriešanās koncerts
2023-08-11 19:00 - 20:30 | Valmieras estrāde, Dīvaliņa iela 10A, Valmiera, Latvija
Šovasar atgriešanos uz skatuves piedzīvo leģendārās grupas Zodiaks mūziķi, komponistam Jānim Lūsēnam atkal apvienojot savulaik populāro duetu – Zigfrīdu Muktupāvelu un Maiju Lūsēnu. Joprojām neticami jaudīgi un muzikāli spēcīgi izskan gan kosmiskā Zodiac instrumentālie skaņdarbi (”Pacific”, “Rock on ice”, “Provincial Disco”, “Zodiac”), gan Zodiaka leģendārie hiti („Taisnība”, “Vējš”, “Tēvu zeme”, “Manas mīļākās puķes”, “Pūt, vējiņi”, „Mirušais gadsimts”, “Dziedi jel” u.c.). Ar šiem koncertiem grupas mūziķi nolēmuši pateikt lielo PALDIES saviem ilggadējiem faniem un līdzjutējiem.
Pārsteidzoši, ka daudzo gadu pauze nav mazinājusi šīs mūzikas aktualitāti, ko arī apliecina publikas lielā atsaucība.
Atzīstot, ka grupas atkalsatikšanās ir emocionāla ne tikai skatītājiem, bet arī pašiem mūziķiem, Zigfrīds Muktupāvels saka: “Ir teiciens, ka divreiz vienā upē neiekāpsi, bet tomēr tagad tā upe ir kļuvusi vēl jaudīgāka un plašāka. Toreiz visi bijām jaunības degsmes pārņemti, tagad klāt nākusi pieredze un cita dzīves izpratne. Grupā ZODIAKS un duetā ar Maiju savulaik sāku savu dziedātāja karjeru, un tagad ir tik lieliski atgriezties “tajos laikos”, bet ar daudz dziļāku izpratni un nojēgu par pasauli.”
Grupas ZODIAKS dziesmas raksturo ne tikai spēcīgi teksti, lieliska mūzika un tās izpildījums, bet arī grupas solistu Maijas un Zigfrīda unikālā balsu tembru saderība. “Mani fascinē Zigfrīda izcilā muzikalitāte, viņa mūzikas izjūta un balss dziļais tonis. Ir sajūta, ka viņa elpa balstās nevis diafragmā bet kaut kur zemes kodolā. Ja cilvēkam ir dziļa dvēsele, tad arī tas tonis skan, tā ir dvēseles kvalitāte. Es arī ļoti priecājos, ka atkal būsim kopā uz vienas skatuves.” prieku pauž Maija Lūsēna.
Padomju elektroniskās mūzikas aizsācēji – Latvijas grupa Zodiac savus mūzikas eksperimentus ar kosmiskām skaņām sāka jau 70. gados, uzstājoties ar tam laikam neierasto elektroniski sintētisko mūziku, iedvesmojoties no tādiem izpildītājiem kā J.M.Jarre, Space un Kraftwerk. Grupas muzikālie eksperimenti ieguva klausītāju atbalstu un mīlestību ne tikai Padomju Savienībā, bet arī Japānā, Austrijā, Somijā un citās pasaules valstīs. Zodiac ieraksts Disco Alliance 1980.gadā kļuva par pirmo mūzikas albumu visā PSRS, kas ar savu mūsdienīgumu un trāpīgajām melodijām bija līdzvērtīgs Rietumu popmūzikas hitiem.
Skaņuplate piedzīvoja rekordlielu tirāžu, jo tika pārdoti vairāk nekā 20 miljoni ieraksta kopiju.
“Tolaik dzīvojām attīstīta sociālisma apstākļos, kad spēlēt rokmūziku nebija vienkārši. Esot pretrunā ar padomju estrādes mūzikas kanoniem, šim žanram jau no pirmsākumiem Padomju Savienībā bija disidentiska nokrāsa”, atceras komponists Jānis Lūsēns. “Pēc Pērkona skandāla ar izdemolēto vilcienu skrūves tika piegrieztas un bija jāmeklē veids, kā izlikties labam un lojālam padomju iekārtai. Viltīgi izlēmu savam kolektīvam dot latvisku vārdu Zodiaks (ar -ks galā), jo, pateicoties Zodiac pirmās plates panākumiem, jaunais grupas nosaukums neradīja aizdomas pretvalstiskai nostājai. Taču garu tas nemainīja. Par grupas galvenajiem solistiem kļuva duets – Maija Lūsēna un Zigfrīds Muktupāvels. Ar savām iedvesmojošām, patriotiski krāsotajām, profesionālismā spīdošajām dziesmām “Taisnība”,
“Tēvu zeme”, “Mirušais gadsimts” Zodiaks 80.gados kļuva par vienu no dziesmotās revolūcijas karognesējiem. 1987.gadā un 1989.gadā slavenajā festivālā “Liepājas Dzintars” Zodiaks izcīnija “Grand Prix” – kā skaistu atzinību par līdz tam darīto un paveikto. Šovasar šīs dziesmas noteikti izskanēs savādāk, taču nemainīgs paliek to vēstjums. Maijas un Zigfrīda balsis radīs patīkamu satraukumu – tādu kā toreiz, izdzirdot pirmās mūzikas taktis no raidījuma “Labvakar, Latvija””.
Kopš grupas aktīvās darbības pārtraukšanas 90.gados Zodiaks tikai retas reizes sanācis uz koncertiem, no kuriem katrs kļuvis par ievērojamu notikumu mūzikas dzīvē. Vasaras koncerttūrē uz skatuves Jānim Lūsēnam, Zigfrīdam Muktupāvelam, Maijai Lūsēnai un ģitāristam Aivaram Gudrajam pievienojušies arī Kristens Kupčs (ģitāra), Jānis Lūsēns jun. (bass), Harijs Gūtmanis (sitaminstrumenti), Uģis Upenieks (perkusijas) un Sarma Liede, Austra Kozuliņa, Toms Kalderauskis (papildvokāls).
Zodiaka vērienīgās atvadu turnejas koncerts Valmieras estrādē gaidāms 11.augustā 19:00. Biļetes iepriekšpārdošanā – Biļešu Paradīzē. Rīko Producentu grupa 7.

CARNIVAL YOUTH & SUB SCRIPTUM koncerts. Vaidavas vasara 2023
2023-08-10 19:00 - 21:30 | Vaidavas ezera pludmale
Prieks paziņot, ka arī šogad varēsim piedzīvot lielisku vasaru Vaidavā! Vaidavas ezermalā un turpat netālu esošajā estrādes zonā šajā vasarā ikvienam būs iespēja piedalīties sportiskās aktivitātēs, klausīties koncertus, kā arī baudīt un veldzēties Valmiermuižas “GARDU MUTI” vasarnīcā ar spirdzinošiem dzērieniem un gardām uzkodām. Patiecoties aktīvās atpūtas centram “VaidavEŽI”, kas vasaras sezonā mājo Vaidavas pludmalē, ķersim saules starus uz SUP dēļa vai laiski priecāsimies par ezera silto ūdeni un gaisu, peldoties vai izbraucot ar laivu.
Vasaru jābauda katru dienu, tādēļ ceturtdien, 10.augustā, no plkst. 19.00 Vaidavas ezermalas estrādē mūs ar vasarīgu koncertu iekustinās pašmāju grupas “CARNIVAL YOUTH” un “SUB SCRIPTUM”.
“Carnival Youth” savā mūzikā apvieno melodiskumu un jauneklīgu melanholiju ar alternatīvā roka un indī mūzikas enerģiju. Kopš grupas dibināšanas 2012. gadā, “Carnival Youth” ir izdevuši piecus albumus. Pēdējos divus gadus grupa pavadījusi latviešu kino mūzikas koncertprogrammas “Naivais ku-kū” paspārnē, taču šogad “Carnival Youth” atgriežas pie oriģinālmūzikas un pašlaik aktīvi veido muzikālo materiālu jaunai programmai.
Grupa “Sub Scriptum” aktīvi koncertē kopš 2017.gada, pārstāvot Indie/Pop stilu. Grupa ir biežs viesis tādos festivālos kā “Summer Sound”, uzstājušies Latvijā zināmos raidījumos kā ‘’Zelta Mikrofons 2021 nominantu izziņošana’’, ‘’TV3 gada balva’’, “Osokina brīvības festivālā Ukrainai”, spēlēts ir visur, pat zirgu stallī…ja neticat, ierakstiet Youtube ‘’Pajāt’’. Kultūrai un mūzikai tik skarbajā 2020.gadā viņi izdeva albumu “21.gs. mode”, ko ierakstīja ar producentiem Arni Račinski un Aleksandru Buriju (Ukraina). 2023.gada 3.aprīlī grupa izdedva mini albumu ‘’Mīlestības’. Tas stāsta par brīnišķīgi skaistām un ellišķīgi sāpīgām mīlestībām. Albuma laikā grupa nirst savos dziļākajos un klusākajos ūdeņos, lai par tiem runātu skaļi. Kā saka grupas solists Kristers Rudzītis: ‘’Citreiz ir veselīgi nonākt līdz akmeņiem, lai parunātos ar saviem aisbergiem..’’.
Biļetes uz koncertu var iegādāties “Biļešu Paradīze” kasēs. Ieeja: 15 EUR. Bērniem līdz 6 gadu vecumam (ieskaitot) ieeja bez maksas. Biļetes elektroniski: https://www.bilesuparadize.lv/lv/event/128349

Brīvdabas kino vakars Valmiermuižas parkā. Filma "Upurga"
2023-08-03 21:00 - 22:30 | Valmiermuižas parks
Uzmanību!
Nepastāvīgu laikapstākļu dēļ mainīta norises vieta – tikšanās ar režisoru Uģi Olti un filma “Upurga” 3. augustā plkst. 21.00 norisināsies Valmiermuižas alus viesistabā!
***
3. augustā plkst. 21.00 Valmiermuižas parkā notiks brīvdabas kino vakars. Tajā tiks demonstrēta režisora Uģa Oltes filma “Upurga”. Pirms filmas notiks tikšanās ar filmas pārstāvjiem.
Pedantisks piedzīvojumu gids Andrejs mežonīgas pierobežas upes ielejā pazaudē savu māsu un viņas komandu – filmēšanas grupu, kas tur ieradusies filmēt veģetāro desiņu reklāmu. Taču viss noiet greizi, kad filmēšanas grupa pēkšņi izkūp zilā gaisā. Lai glābtu draugus, Andrejam nākas vienatnē doties viņiem pa pēdām dziļi meža biezoknī, kur sagaida cīņa gan ar ārējiem spēkiem, gan iekšējiem dēmoniem. Viņš nezina, ka šajā ielejā rudeņos uzplaukst dabas parādība, no kuras neprātīgā spēka nav pasargāti pat vietējie. Atrast pazaudēto nebūs viegli, un drīz vien Andrejs uzzinās – kas meklē, tas pazūd!
Lomās: Igors Šelegovskis, Inga Tropa, Rihards Sniegs, Elvita Ragovska, Reinis Boters, Morten Traavik.
Pasākumu organizē Valmieras Kultūras centrs sadarbībā ar Valmiermuižas kultūras biedrību un Latvijas Kinematogrāfistu savienību.
Pasākuma apmeklējums bez maksas.

Vasaras nakts koncerts "Mīlestības lidojumā" Rubenes baznīcas dārzā
2023-07-26 21:00 - 22:15 | Rubenes baznīca
Trešdien, 26.jūlijā, plkst. 21.00 Rubenes baznīcas dārzā izskanēs Vasaras nakts koncerts “Mīlestības lidojumā”.
Koncertā Latvijas Nacionālās operas mākslinieki – soprāns Inga Šļubovska-Kancēviča, baritons Rihards Millers un pianiste Ērika Millere – piedāvās apcerēt, saklausīt un izbaudīt mīlestības burvību mūzikā. Gan caur skaistām, liriskām itāļu dižgara Dž. Pučīni melodijām, gan spraigām un dzirkstošām G.Doniceti un F.Lehāra mūzikas lappusēm, gan saklausīt latviešu komponistu skaņu gleznās vasaras burvību, vēja šalkas un putnu vīterošanu.
Šī būs vienreizēja iespēja Rubenes ev.lut.baznīcas dārzā baudīt izmeklētu vokālo kamermūziku un opermūziku, kas ietver gan itāļu, austriešu, gan latviešu mūziku, un kopā ar māksliniekiem ļauties piedzīvot visdažādākos mīlasstāstus.
Ieeja par ziedojumiem.

Valmieras pilsētas svētku tirdziņš
2023-07-22 09:00 - 16:00 | Rīgas iela
Valmieras 740. dzimšanas dienā Rīgas iela būs pārvērtusies par tirgus laukumu. Tur 22. jūlijā no plkst. 9.00 līdz 16.00 būs krāsu, rakstu, sajūtu, noskaņu pārbagātība, amatniekiem un mājražotājiem piedāvājot savus darinājumus. Mājražotāji un amatnieki, kuri priecēs ar savu roku darbu, aicināti pieteikties no 5. jūnija līdz 14. jūlijam vai līdz brīdim, kad tiks sasniegts maksimālais tirgotāju skaits, aizpildot elektroniski pieteikuma anketu šeit.
Lūgums rūpīgi iepazīties ar tirdziņa nolikumu.

Ēdinātājiem (t.sk. uzkodas, dzērieni) sabiedriskās ēdināšanas pieteikums atrodams šeit – https://shorturl.at/kzFNW
Svinēsim Valmieras 740 kopā!
Valmieras pilsētas svētku programma: www.valmierasvin.lv
Papildus saziņai par tirdziņa norisi:
Valmieras Kultūras centra kultūras projektu vadītāja Sintija Milberga
e-pasts: sintija.milberga@valmierasnovads.lv
Tālr. 20436868

Svētku gājiens "Valmiera lepojas"
2023-07-21 19:00 - 20:30
No 20. līdz 23. jūlijam kopā piedzīvosim Valmieras 740. dzimšanas dienu. Jau tradicionāli svētku piektdienā, 21. jūlijā, plkst. 19.00 norisināsies svētku gājiens “Valmiera lepojas”, kas pa Rīgas ielu no Limbažu ielas un Semināra ielas krustojuma virzienā vedīs līdz Sv. Sīmaņa baznīcai. Pulcēšanās gājienam – Semināra ielā un Smilšu ielā.
Valmieras novada pašvaldība un Valmieras Kultūras centrs aicina ikvienu, kurš Valmieru sauc par savu – uzņēmumus, iestādes, biedrības, domubiedru grupas, kā arī šogad un pagājušajā gadā dzimušo mazuļu vecākus ar savām atvasēm, – pieteikties dalībai svētku gājienā. Dalību gājienā “Valmiera lepojas” var pieteikt līdz 14. jūlijam, aizpildot elektronisku pieteikuma formu, kas pieejama www.valmierasvin.lv un Valmieras novada pašvaldības mājaslapā www.valmierasnovads.lv, kā arī Valmieras Kultūras centra mājaslapā www.vkc.lv. Pirms pieteikuma formas aizpildīšanas lūdzam iepazīties ar svētku gājiena nolikumu.
Pieteikumā lūdzam norādīt uzņēmuma, iestādes vai biedrības nosaukumu, īsu informāciju par organizāciju, kā arī kontaktpersonu un provizorisko gājiena dalībnieku skaitu (arī motorizēto transportlīdzekļu skaitu, ja tādi plānoti). Gājiena dalībniekus aicinām būt atbildīgiem par apkārtējo vidi – gājiena laikā izmantot dabai draudzīgus suvenīrus ar organizācijas simboliku, lai izvairītos no apkārtējās vides piesārņošanas riska!
Plašāka informācija, zvanot pa tālruni 26899787 (Evija) vai sūtot e-pastu: evija.dzvinko@valmierasnovads.lv.

Brīvdabas kino vakars Valmiermuižas parkā. “Neona pavasaris”
2023-07-20 21:00 - 23:00 | Valmiermuižas parks
20. jūlijā plkst. 21.00 Valmiermuižas parkā notiks brīvdabas kino vakars. Tajā tiks demonstrēta Matīsa Kažas filma “Neona pavasaris”. Pirms filmas norisināsies tikšanās ar režisoru Matīsu Kažu.
Filma “Neona pavasaris” ir nospriegota jauniešu drāma un naktsdzīves hronika. Galvenā varone Laine ir studente, kas dzīvo Rīgas priekšpilsētā. Laikā, kad Laines vecāki pārstāj dzīvot kopā un viņai jāuzņemas atbildība par mazo brāli, Laine nonāk Rīgas pagrīdes reivu scēnā, kur viņa iemīlas reiverē Gundā un atklāj savu seksualitāti. Taču bezmiega nakšu un ballīšu iespaidā Laine pakāpeniski sāk zaudēt saikni ar realitāti un ģimeni.
Lomās: Marija Luīze Meļķe, Grēta Trušiņa, Gerds Lapoška, Jānis Skutelis, Agnese Rukšāne, Timotejs Pelle Kalniņš
Pasākumu organizē Valmieras Kultūras centrs sadarbībā ar Valmiermuižas kultūras biedrību un Latvijas Kinematogrāfistu savienību.
Pasākuma apmeklējums bez maksas.

Zini! Mini! Uzzini! Dzirnavu ezeriņa promenādē
2023-07-20 19:00 - 21:00 | Dzirnavu ezeriņa promenāde
Erudīcijas spēles “Zini! Mini! Uzzini!” jūlija spēle jau pavisam drīz!
Sakarā ar lielo dalībnieku interesi un ierobežoto komandu skaitu, ko iespējams uzņemt spēlē, tiek izsludināts konkrēts laiks, kurā sāksies pieteikšanās – 6. jūlijā plkst. 13.00.
Spēle 20. jūlijā plkst. 19.00 pie Dzirnavu ezeriņa, Ziloņu ielā!
Piesakies un izlasi noteikumus – www.ziniminiuzzini.lv
Lai spēle būtu patīkamāka, aicinām līdzi ņemt savus iecienītākos našķus un dzērienus.
Sezonas galveno balvu – braucienu uz Briseli nodrošina Eiropas Parlamenta deputāte Inese Vaidere.
Spēles 2023.gada sezonā atbalsta Valmieras 5.vidusskola un Valmieras Kultūras centrs.
Uz tikšanos spēlē!

Valmieras 740. dzimšanas diena
2023-07-20 08:00 - 2023-07-23 17:00 | Valmiera
Valmieras dzimšanas dienā galda galā vietu ieņems lielākie stāstnieki, viņi gan vienmēr saka, ka darbi runā. Kad vārdu dod darbiem, viņiem atbilde viena – panākumus svinot ar jauniem izaicinājumiem. Bet skaidrs, ka sakāmais 740 gados sakrājies daudz, senākais stāsts jau gatavs iznākt no pils mūriem – par to, kā Valmiera sākās. No 20. līdz 23. jūlijam piedzīvosim Valmieras 740. dzimšanas dienu kopā!
Uzzini vairāk: www.valmierasvin.lv

Indriķa diena Rubenē
2023-07-16 15:00 - 20:00 | Rubenes baznīca
16. jūlijā no plkst. 15.00 Rubenes baznīcas teritorijā norisināsies Indriķa dienas aktivitātes: radošās darbnīcas, savukārt no plkst. 15.00 līdz plkst. 16.30 Rubenes baznīcā, atzīmējot Indriķa dienu un latviešu grāmatniecības piecsimtgadi, Valmieras bibliotēka aicina uz vēsturnieces Kristīnes Zaļumas un mākslas zinātnieces Astras Spalvēnas priekšlasījumiem par luterāņu mācītāja, literāta, grāmatu iespiedēja Kristofa Hardera devumu latviešu kultūrā un pavārgrāmatu izdevumiem Latvijā no senatnes līdz mūsdienām.
Priekšlasījumi notiek VKKF atbalstītā projekta “Ceļā uz “Latviešu grāmatai 500” Latvijas reģionos: izdevējdarbība un tekstu izplatība senāk un tagad” ietvaros. Projektu realizē Latvijas Nacionālā bibliotēka un Valmieras bibliotēka.
Pēc priekšlasījumiem ikviens aicināts uz Indriķa mielastu, savukārt Indriķa dienas izskaņā, plkst. 18.30, skanēs koncerts, kurā piedalīsies Ingus Ulmanis, Aigars Voitišķis un Rolands Beļēvičs.
Pasākuma apmeklējums bez maksas.

Vasaras vakara romantika mūzikā ar dziesminieci Antu Eņģeli
2023-07-12 19:00 - 20:00 | Dzirnavu ezeriņa promenāde
12. jūlijā plkst. 19.00 uz vasaras vakara romantiku mūzikā Dzirnavu ezeriņa promenādē aicina dziesminiece Anta Eņģele.
Anta Eņģele pārsteidz ar samtainu un īpašu balss tembru, kā arī plašu repertuāru – no tautasdziesmām līdz roka klasikai. Viņas koncertos hipiju balādes mijas ar meditatīvām tautasdziesmām, ko nomaina dzirkstošas ainas no Imanta Kalniņa mūzikliem vai, piemēram, jūrnieku ziņģes.
Anta pazīstama arī kā izcila Imanta Kalniņa, Valda Atāla un Haralda Sīmaņa dziesmu interpretētāja. Dziesminieces humors un pašironija, kā arī pastāsti par repertuārā iekļautajām dziesmām veido viņas koncertus par mājīgu sarunu ar klausītājiem savstarpēji vēlīgā gaisotnē.
Dziesminiece un aktrise Anta Eņģele uz skatuves kāpusi pirmajos Latvijas folkfestivālos Jelgavā astoņdesmito gadu beigās. Folkfestivālos iepazinusies ar Valdi Atālu, kuru zināmā mērā atzīst par savu iedvesmotāju muzicēšanā. Tajā pašā laikā sākusi dziedāt pie Austras Pumpures. Veiksmīga sadarbība dziesminiecei veidojusies ar Zani Šmiti, Raimondu Vazdiku, Valdi Atālu, Ilzi Grunti, Ivaru Hermani, Marko Ojalu un citiem mūziķiem.
Pasākuma apmeklējums bez maksas.

Brīvdabas kino vakars Valmiermuižas parkā. Filma "Mamma vēl smaida"
2023-06-29 21:00 - 23:00 | Valmiermuižas parks
29. jūnijā Valmiermuižas parkā notiks brīvdabas kino vakars. Tajā tiks demonstrēta režisores Elzas Gaujas spēlfilma “Mamma vēl smaida”. Plkst. 21.00 norisināsies tikšanās ar filmas pārstāvi, aktrisi Antu Aizupi, pēc kuras tiks demonstrēta filma.
Filmā “Mamma vēl smaida” stāstīts par trim māsām, kuras nesarunājas jau gadiem, ir spiestas vienā automobilī nelegāli šķērsot pusi Eiropas ar tikko mirušās māmiņas ķermeni jumta bagāžniekā, cerot apiet repatriācijas izdevumus.
Filmas režisore – Elza Gauja, lomās – Anta Aizupe, Baiba Broka, Daiga Kažociņa, Matīss Budovskis, Jānis Skutelis, Lidija Pupure.
Filmas ilgums: 1h 36min
Pasākumu organizē Valmieras Kultūras centrs sadarbībā ar Valmiermuižas kultūras biedrību un Latvijas Kinematogrāfistu savienību.
Ieeja bez maksas.

Erudīcijas spēle "Zini! Mini! Uzzini!"
2023-06-28 19:00 - 21:00 | Valmieras 5.vidusskolas pagalms
Erudīcijas spēles “Zini! Mini! Uzzini!” jūnija spēle jau pavisam drīz!
Sakarā ar lielo dalībnieku interesi un ierobežoto komandu skaitu, ko varam uzņemt spēlē, izsludināts konkrēts laiks, kurā sāksies pieteikšanās – 15. jūnijā plkst. 13.00.
Spēle 28. jūnijā plkst. 19.00 notiks Valmieras 5. vidusskolas pagalmā.
Piesakies un izlasi noteikumus – www.ziniminiuzzini.lv
Lai spēle būtu patīkamāka, aicinām līdzi ņemt savus iecienītākos našķus un dzērienus.
Sezonas galveno balvu – braucienu uz Briseli nodrošina Eiropas Parlamenta deputāte Inese Vaidere.
Spēles 2023.gada sezonā atbalsta Valmieras 5.vidusskola un Valmieras Kultūras centrs.
Uz tikšanos spēlē!

"Jāņojam Jāņparkā"
2023-06-23 20:00 - 23:59 | Jāņparks
23. jūnijā no plkst. 20.00 Jāņparkā valdīs īstena svētku rosība – tur lielus un mazus Jāņabērnus gaidīsim uz lustīgu līgošanu!
“Jāņojam Jāņparkā” laikā par lustīgu noskaņojumu un dančiem rūpēsies Valmieras Kultūras centra Tautas mūzikas kopa, grupas “Rahu The Fool” un “TirkizBand”, kā arī DJ Alexx Rea.
Īpaši veidotā foto stūrī ikviens varēs iemūžināt svētku mirkļus fotogrāfijās. Darbosies arī āra kafejnīca.
Pasākuma apmeklējums bez maksas.

Vasaras saulgrieži Kocēnos
2023-06-21 18:00 - 22:00 | Kocēni
Vasaras saulgriežu vakarā, 21. jūnijā, aicinām no tuvākām un tālākām malām sanākt Jāņa bērnus, lai no plkst. 18.00 iepirktos Saulgriežu tirdziņā, savukārt vēlāk Kokmuižas promenādē kopā izdzīvotu un tvertu saulgriežu burvību caur senlatviešu rituāliem, dziesmām un dančiem, kā arī meistarklasē darinātu savu īpašo vainagu un sietu Jāņu sieru.
No plkst. 19.00 norisināsies vainagu pīšanas meistarklase kopā ar “Līgas floristika” meistarīgajām floristēm, ikviens interesents aicināts līdzi ņemt arī savas Jāņu zāles, lai padarītu paša darināto vainagu vēl īpašāku. Tāpat aicinām baudīt maģisko saulgriežu vakara noskaņu, dodoties izbraucienā ar laivām pa Kokmuižas dīķi.
No plkst. 20.00 aicinām piedalīties gardākā Jāņu siera siešanā ar Agitu Majori, savukārt no plkst. 21.00 “Svētkos Jāņa sētā” būs iespēja vērot un iesaistīties VPDK “Savieši”, Kocēnu pamatskolas “Saulīte” un Valmieras Kultūras centra senioru deju kolektīva “Gauja FIX” dejotāju priekšnesumos.
Tāpat pasākuma laikā norisināsies ugunsrituāls kopā ar Ingu Geduševu.
Kad saule būs pavadīta, sāksies latvju danči kopā ar grupu “Ballīšu orķestris” un pašdarbības kolektīviem. Tiks izdejotas visiem labi zināmas dejas – “Šurp, Jāņa bērni”, “Pankūkas”, “Oira”, “Mugurdancis” un daudzas citas.
Pasākuma apmeklējums bez maksas.

Linda Leen & Rihards Lībietis. Koncertu cikls "Mūda"
2023-06-17 21:00 - 22:30 | Kokmuižas promenāde
Šovasar jau ceturto gadu izskanēs mūzikas un dabas sintēzes koncerts “Mūda”. Šoreiz tas norisināsies Kokmuižas promenādē, Kocēnos 17. jūnijā plkst. 21.00. Koncertā uzstāsies Linda Leen un Rihards Lībietis.
Mūziķu tandēms Linda Leen un Rihards Lībietis aicina piedzīvot koncertpieredzi uz saulgriežu sliekšņa – koncertu cikla “Mūda” ietvaros Valmieras pusē. Saules un gaismas daudzināšana kā spilgtākais vadmotīvs caurvīs koncertprogrammu gleznainajā Kokmuižas promenādē. Improvizācija, atmosfēriski eksperimenti, dažādu kultūru iedvesmoti motīvi un dabas dziedinošā klātbūtne – elementi, kas kopradīs šī vakara maģiju. Uz tikšanos!
Sajūtu koncerti “Mūda” ir muzikāls baudījums, kura laikā izvēlētā norises vieta kļūst par neierastu, vēl neapgūtu skatuvi un vienlaikus – skaistu ainavisko scenogrāfiju. Katrs koncerts apvieno Latvijā iemīļotus mūziķus, savukārt dabai šajā koncertu ciklā piešķirta vadošā loma.

Informācija apmeklētājiem:
-būsim sarūpējuši sēžammaisus, taču ērtībai var ņemt līdzi arī savu piknika krēslu, sēžamspilvenu vai pledu;
– pirmās 100 biļetes par īpašo cenu: EUR 18. Vēlāk biļetes cena – EUR 20, savukārt pasākuma dienā – EUR 25. Ar Valmieras kultūras karti 1 EUR atlaide. Bezmaksas ieeja bērniem līdz 6 gadu vecumam (ieskaitot).
Biļetes: https://www.bilesuparadize.lv/lv/event/126552

Pasaules koklētāju nometnes saulgriežu koncerts Vaidavā
2023-06-17 20:00 - 21:30 | Vaidavas ezera pludmale
17.06. plkst. 20.00 Saulgriežu koncerts ar koklētājiem Vaidavas ezermalas estrādē. Piedalās: DJ Monsta un Laima Jansone, Saulius Petreikis (Lietuva), Anna Fogelmane, koklētāju kopas “Māras meitas” (Nīderlande), “Austras koks”, Zane Sniķere u.c.
Bez maksas

Pasaules koklētāju nometne
2023-06-16 08:00 - 2023-06-18 17:00 | Vaidava
16.-18. jūnijs Pasaules koklētāju nometne Vaidavā

Vēsturisko ērģeļu svētki. Latviešu mūzikas koncertprogramma “Saullēkta gaismā”
2023-06-14 18:00 - 19:00 | Valmieras Sv. Sīmaņa baznīca
14.jūnijā plkst. 18.00 Valmieras Sv. Sīmaņa baznīcā norisināsies septītie Vēsturisko ērģeļu svētki.
Valmieras Sv. Sīmaņa baznīcā krāšņu latviešu mūzikas koncertprogrammu “Saullēkta gaismā” sniegs ērģelniece Ilona Birģele, kā arī Latvijā un pasaulē ievērojamā vijolniece Paula Šūmane. Īpaša vieta tiek atvēlēta latviešu komponistu radītajai ērģeļmūzikai. Programmā: Emīls Dārziņš, Romualds Jermaks, Andrejs Selickis, Aivars Kalējs, Ligita Sneibe, Agneta Krilova, Jēkabs Jančevskis.
Šogad Valmierā pasaules pirmatskaņojumu piedzīvos komponista Jēkaba Jančevska skaņdarba “Meditācija gaismai” versija ērģelēm un vijolei (2020./ 2023). Tāpat koncertā skanēs 2022. gada rudenī pirmatskaņotā Agnetas Krilovas mūzika “Iedomājies…ir Saullēkts”, kā arī latviešu mūzikas pērles – Emīla Dārziņa Melanholiskais valsis un citi.
Īpašs ir Frīdriha Ladegasta būvēto ērģeļu skanējums Valmieras Sv. Sīmaņa baznīcā. Ir būtiski rast iespēju iedzīvotājiem un viesiem dzirdēt biežāk šī instrumenta skanējumu profesionālu mūziķu izpildījumā.
Vēsturisko ērģeļu svētki septīto gadu ir vienīgais notikums, kas tik plaši atspoguļo ērģeļmākslu reģionos un Rīgā, kā arī ir vienīgais notikums, kas aptver visu Latviju. Ir izveidojusies brīnišķīga tradīcija svētku laikā rīkot koncertu Valmieras Sv. Sīmaņa baznīcā, kur ir otras lielākās ērģeles Vidzemē. Valmieras pilsēta un novads Latvijā ir pazīstami ar bagātīgo kultūras piedāvājumu un talantīgajiem vietējiem māksliniekiem, tādēļ Vēsturisko ērģeļu svētku rīkotājiem ir īpašs prieks un gods būt daļai no kultūras notikuma plašā klāsta.
Ieeja par ziedojumiem.

Komunistiskā genocīda upuru piemiņas brīdis
2023-06-14 16:00 - 16:30 | Valmieras dzelzceļa stacija, Valmiera
14.jūnijā plkst. 16.00 Valmieras dzelzceļa stacijā notiks Komunistiskā genocīda upuru piemiņas brīdis.

Mika Dukura koncerts un “GARDU MUTI vasarnīcas” atvēršana Vaidavā
2023-06-10 17:00 - 18:30 | Vaidavas ezera pludmale
10.06. plkst. 17.00 Mika Dukura koncerts un “GARDU MUTI vasarnīcas” atvēršana Vaidavas pludmalē.
Pasākuma apmeklējums bez maksas

Laikmetīgā teātra “Volatus” muzikālā izrāde “Mīlestības pinekļos”
2023-06-10 15:00 - 16:00 | Kocēnu estrāde
10.06. plkst. 15.00 Laikmetīgā teātra “Volatus” muzikālā izrāde “Mīlestības pinekļos” Kocēnu estrādē.
Ieejas maksa: 5 EUR. Biļetes varēs iegādāties norises vietā.

Grupas "Bermudu divstūris" koncerts "Vidēji glīts"
2023-06-09 20:00 - 21:30 | Valmieras estrāde, Dīvaliņa iela 10A, Valmiera, Latvija
“Esam uzlādējuši baterijas un gatavi realizēt labāko koncertšovu gaidāmajā vasarā – Valmierā!” saka grupa “Bermudu Divstūris” un aicina uz koncertu “Vidēji glīts” 9. jūnijā plkst. 20.00 Valmieras estrādē.
Grupa “Bermudu Divstūris” ir viena no pieprasītākajām ballīšu grupām Latvijā, kas spēj iekustināt ikvienu un jebkurā vecumā. “Bermudu Divstūris” ir izdevuši trīs studijas albumus, jaunākais albums “Vidēji glīts” pārsteidz ar negaidītām sadarbībām un enerģiju.
Lieliskas sadarbības ar zināmiem mūziķiem Latvijā, neaizmirstams koncertšovs, pozitīva gaisotne un enerģija, kas uzlādēs visai vasarai – tāds būs “Bermudu Divstūris” koncerts Valmieras estrādē!

Bezmaksas ieeja bērniem līdz 6 gadu vecumam (ieskaitot).
Pirmajām 100 biļetēm īpašā cena: 18 EUR. Vēlāk – 20 EUR.
7., 8., 9. jūnijā biļetes cena – 25 EUR.
